Perel a színház tánctagozatának leváltott vezetõje
Nem tartja jogszerûnek elmozdítását Barta Dóra, az egri Gárdonyi Géza Színház tánctagozatának nemrég leváltott vezetõje; a táncmûvész-koreográfus keddi budapesti sajtótájékoztatóján közölte: munkajogi pert indít a teátrum ellen, bár Egerben maradna táncosaival.
A Harangozó-díjas érdemes mûvész által vezetett tánctagozat ügye azt követõen került reflektorfénybe, hogy az egri Gárdonyi Géza Színház új igazgatója, Blaskó Balázs a múlt hét elején visszavonta Barta Dóra megbízatását és helyére Topolánszky Tamás táncpedagógus-koreográfust nevezte ki. Barta leváltását követõen bejelentette távozását a tánctagozat valamennyi, összesen tizenegy tagja.
Barta Dóra a sajtótájékoztatón felidézte: évek óta balettiskolát mûködtet szülõvárosában, Egerben.
"Az iskola táncmûvészetre fogékony fiatal közönséget nevelt fel, amely a táncmûhely sikerének kulcsa, ez teremtett irántunk rokonszenvet a városban" - fogalmazott. Mint kifejtette, amíg a színház kötelékében dolgoztak, kibéreltek egy gyakorlótermet, amelyet felszereltek, munkára alkalmassá tettek, így lenne hol dolgozniuk, ha - mint ahogy reméli - együtt maradhatnának.
A táncmûvész számításai szerint amennyiben a kultúrabarát város (Eger alpolgármestere Saárossy Kinga színésznõ, Blaskó Balázs felesége) által kilátásba helyezett anyagi támogatást megkapják és az elõadómûvészeti törvény hatos kategóriába sorolt mûhelyeinek kérhetõ finanszírozásból együtt 30 millió forintot elõteremtenek, ez egy évre garantálná a tánccsapat mûködését.
Barta Dóra kitért arra, hogy az egri konferencia-teremben elõadásokat rendezhetnének.
"Ez ugyan nem ad valódi színpadi körülményeket, de az igazgató azt ígérte, támogat minket a megfelelõ pódiumeszközök beszerzésével és felszerelésével" - tette hozzá Barta Dóra. Megjegyezte, hogy õ akkor volt a Szegedi Kortárs Balett tagja (itt dolgozott Topolánszky is), amikor az együttes a legkevesebbet Szegeden játszott, bár ez nem követendõ példa számára.
Úgy vélte, a színháznak - ugyancsak az elõadómûvészeti törvénybõl adódóan - az lenne az anyagi érdeke, hogy egy-egy elõadásra befogadja õket.
színház